[image: image1.png]


ŠAKIŲ RAJONO SAVIVALDYBĖS TARYBA

SPRENDIMAS

DĖL LEIDIMO IŠNUOMOTI NEGYVENAMĄSIAS PATALPAS, ESANČIAS LUKŠIŲ SENIŪNIJOJE, TUBELIŲ KAIME, BERŽŲ G. 3

2014 m. spalio 23 d. Nr. T-

Šakiai


Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi ir 15 straipsnio 8 dalimi bei rajono savivaldybės tarybos 2013 m. sausio 31 d. sprendimu Nr. T-14 patvirtinto Savivaldybės vardu sudaromų sutarčių pasirašymo tvarkos aprašo 2.6 punktu, rajono savivaldybės taryba nusprendžia:


1. Leisti viešo konkurso būdu dešimčiai metų išnuomoti 177,14 kv. m ploto negyvenamąsias patalpas, esančias Lukšių seniūnijoje, Tubelių kaime, Beržų g. 3, šiuo metu patikėjimo teise valdomas rajono savivaldybės administracijos, viešo maitinimo veiklai (Nekilnojamojo daikto kadastrinių matavimų byloje Nr. 84/9983 pastatas pažymėtas šifru – 4H1/p, unikalus pastato Nr. 8485-5000-2044, patalpų indeksai – R-1, 1-1, 1-2, 1-3, 1-4, 1-5, 1-9).


2. Patvirtinti papildomas negyvenamųjų patalpų nuomos sutarties sąlygas pagal pridedamą priedą.


3. Nustatyti pradinį nuompinigių dydį už išnuomojamą turtą vadovaujantis Lietuvos Respublikos Finansų ministro 2014 m. rugsėjo 30 d. įsakymu Nr. 1K-306 „Dėl nuompinigių už valstybės ilgalaikio ir trumpalaikio materialiojo turto nuomą skaičiavimo taisyklių patvirtinimo“. 


4. Pavesti nuolatinei turto nuomos konkurso komisijai, skelbiant viešą konkursą, vadovautis rajono savivaldybės tarybos patvirtinta Savivaldybės ilgalaikio materialiojo turto nuomos konkurso organizavimo tvarka.


5. Įgalioti rajono savivaldybės administracijos direktorių su turto nuomos konkurso laimėtoju pasirašyti nuomos sutartį bei perdavimo-priėmimo aktą.

2014 m. spalio 15 d. Nr. VL-1348

Šakiai


1. Parengto projekto tikslai ir laukiami rezultatai: viešo konkurso būdu dešimčiai metų išnuomoti negyvenamąsias patalpas, esančias Lukšių seniūnijoje, Tubelių kaime, Beržų g. 3, viešo maitinimo veiklai. 


2. Projekto rengimo metu gauti specialistų vertinimai ir išvados: ---


3. Galiojantys aktai (tarybos, mero, direktoriaus), kuriuos reikėtų pakeisti ar panaikinti, priėmus sprendimą pagal teikiamą projektą: ---


4. Kiti, projekto rengėjų nuomone, reikalingi paaiškinimai: Šakių rajono savivaldybės administracija įgyvendino projektą „Zyplių dvaro sodybos pritaikymas kultūriniam turizmui“, pagal kurį buvo pakeista vieno Zyplių dvaro pastato paskirtis, kuriame planuojama teikti maitinimo paslaugas. 2010 m. birželio 15 d. projekto „Zyplių dvaro sodybos pritaikymas kultūriniam turizmui“ finansavimo ir administravimo sutarties 10.20 punkte numatyta, kad projekto vykdytojas, įgyvendinęs projektą, patalpas skirtas maitinimo paslaugoms teikti, turi perduoti eksploatuoti Lietuvos Respublikos teisės aktų nustatyta tvarka viešojo konkurso būdu atrinktam operatoriui. Nesilaikant šio reikalavimo gali būti pažeisti valstybės pagalbos teikimo reikalavimai. Todėl parengtas rajono savivaldybės tarybos sprendimo projektas dėl leidimo išnuomoti virtuvės patalpas viešo konkurso būdu. Rajono savivaldybės administracijos direktoriaus 2014 m. birželio 30 d. įsakymu Nr. AT-648 „Dėl Zyplių dvaro sodybos virtuvės pastato nuomos sąlygų parengimo komisijos sudarymo“, buvo sudaryta septynių asmenų komisija. Komisija parengė negyvenamųjų patalpų, esančių Lukšių seniūnijoje, Tubelių kaime, Beržų g. 3, nuomos sutarties papildomas sąlygas, kurios pateiktos rajono savivaldybės tarybos sprendimo projekto priede tvirtinimui.  


Rajono savivaldybės tarybos 2003 m. gegužės 8 d. sprendimu Nr. T-12 sudaryta nuolatinė turto nuomos komisija, vadovaudamasi rajono savivaldybės tarybos patvirtinta rajono savivaldybės ilgalaikio materialiojo turto nuomos konkurso organizavimo tvarka, negyvenamųjų patalpų nuomai skelbs viešą konkursą.

